
讘讘讗 讘转专讗 讬讝 注"讘 - 驻讬专讜砖 砖讟讬讬谞讝诇抓

讗 讙诪专讗 注诇 讛诪砖谞讛 转讜讛讬诐: 驻转讞 讘讘讜专, "诇讗 讬讞驻讜专 讘讜专 住诪讜讱 诇讘讜专讜 砖诇 讞讘讬专讜", 讜诪住讬讬诐 讘讻讜转诇 "讗诇讗 讗诐 讻谉 讛专讞讬拽 诪讻讜转诇 讞讘讬专讜", 诇讬转谞讬 [砖讬砖谞讛]: 讗诇讗 讗诐 讻谉 讛专讞讬拽 诪讘讜专讜 砖诇 讞讘讬专讜 砖诇砖讛 讟驻讞讬诐 讻诪讜 讘转讞讬诇转 讛诪砖谞讛, 讜诪讚讜注 诪讝讻讬专 讻讗谉 讻讜转诇?


讗诪专 讗讘讬讬, 讜讗讬转讬诪讗 [讜讬砖 讗讜诪专讬诐] 砖讗诪专 讝讗转 专讘 讬讛讜讚讛: 诪讻讜转诇 讘讜专讜 砖谞讬谞讜 讜讻讱 讛讬讗 砖谞讜讬讛: "讗诇讗 讗诐 讛专讞讬拽 诪讻讜转诇 讘讜专讜 砖诇 讞讘讬专讜 砖诇砖讛 讟驻讞讬诐", 砖讗祝 讞讘讬专讜 讛专讞讬拽 讗转 讞诇诇 讘讜专讜 诪专讞拽 砖讬注讜专 讻讜转诇 诪谉 讛讙讘讜诇 砖讘讬谞讬讛诐.


 讜砖讜讗诇讬诐:  讜诇讬转谞讬 [讜砖讬砖谞讛]: 讗诇讗 讗诐 讻谉 讛专讞讬拽 诪讘讜专讜 砖诇 讞讘讬专讜 砖诇砖讛 讟驻讞讬诐, 讜诪诪讬诇讗 诪讜讘谉 砖讛讻讜讜谞讛 诇讻讜转诇 讛讘讜专! 讜诪砖讬讘讬诐: 讛讗 拽讗 诪砖诪注 诇谉 [讚讘专 讝讛 讛砖诪讬注 诇谞讜] 讘讚专讱 讗讙讘, 砖讻讜转诇 讘讜专 爪专讬讱 诇讛讬讜转 诇驻讞讜转 砖诇砖讛 讟驻讞讬诐, 谞驻拽讗 诪讬谞讛 [讬讜爪讗 诪讻讗谉] 转讜爪讗讛 诇讚讬谞讬 诪拽讞 讜诪诪讻专; 讻讚转谞讬讗 [讻驻讬 砖砖谞讬谞讜 讘讘专讬讬转讗]: 讛讗讜诪专 诇讞讘讬专讜 "讘讜专 讜讻讜转诇讬讛 讗谞讬 诪讜讻专 诇讱" 鈥� 爪专讬讱 砖讬讛讗 讛讻讜转诇 砖诇 讛讘讜专 砖诇砖讛 讟驻讞讬诐.


讘 讗讬转诪专 [谞讗诪专]: 讛讘讗 诇住诪讜讱 讘讗讞讚 诪讻诇 讛讚讘专讬诐 讛诇诇讜 讘爪讚 讛诪爪专, 注诇 讙讘讜诇 砖讚讛讜, 砖讗讬谉 砖诐 讘讜专 砖诇 讛讞讘专 鈥� 讗讘讬讬 讗诪专: 住讜诪讱, 讜专讘讗 讗诪专: 讗讬谞讜 住讜诪讱. 讜诪住讘讬专讬诐: 讘砖讚讛 讞讘讬专讜 讛注砖讜讬讛 诇讻讱 砖讬讻专讜 讘讛 讘讜专讜转 鈥� 讚讘专讬 讛讻诇 讗讬谞讜 住讜诪讱, 砖讛专讬 讬讜讚注 砖讛砖讚讛 注砖讜讬 诇讻专讬讬转 讘讜专讜转. 讻讬 驻诇讬讙讬 [讻讗砖专 谞讞诇拽讜] 鈥� 讛专讬 讝讛 讘砖讚讛 砖讗讬谞讛 注砖讜讬讛 诇讘讜专讜转.


讗讘讬讬 讗诪专 [讗讜诪专]: 住讜诪讱, 讜讟注诐 讛讚讘专 鈥� 讚讛讗 [砖讛专讬] 讗讬谞讛 注砖讜讬讛 诇讘讜专讜转; 专讘讗 讗诪专 [讗讜诪专]: 讗讬谞讜 住讜诪讱, 讚讗诪专 诇讬讛 [砖讗讜诪专 诇讜] 讛砖讻谉: 讻讬 讛讬讻讬 讚讗转 讗讬诪诇讻转 [讻诪讜 砖讗转讛 谞诪诇讻转] 讘讚注转讱 讜讞驻专转 讘讜专, 讗谞讗 谞诪讬 诪诪诇讻谞讗 讜讞驻专谞讗 [讗谞讬 讙诐 讻谉 讗讜诇讬 讗诪诇讱 讘讚注转讬 讜讗讞驻讜专] 讜注转讛 诇讗 讗讜讻诇 诇讞驻讜专 住诪讜讱 诇讙讘讜诇讬, 讻讬讜谉 砖讗转讛 拽讬专讘转 讗转 讘讜专讱 注讚 诇诪爪专.


讗讬讻讗 讚讗诪专讬 [讬砖 砖讗讜诪专讬诐] 诪讞诇讜拽转 讝讜 讘讗讜驻谉 讗讞专: 讘砖讚讛 砖讗讬谞讛 注砖讜讬讛 诇讘讜专讜转 鈥� 讚讘专讬 讛讻诇 住讜诪讱, 讻讬 驻诇讬讙讬 [讻讗砖专 谞讞诇拽讜] 讛专讬 讝讛 讘砖讚讛 讛注砖讜讬讛 诇讘讜专讜转. 讗讘讬讬 讗诪专: 住讜诪讱. 讜讗驻讬诇讜 诇专讘谞谉 讚讗诪专讬 [诇讞讻诪讬诐 砖讗讜诪专讬诐] 讘诪砖谞讛 诇讛诇谉: 诪专讞讬拽讬谉 讗转 讛讗讬诇谉 诪谉 讛讘讜专 注砖专讬诐 讜讞诪砖 讗诪讛, 砖爪专讬讱 诇讚讗讜讙 砖诇讗 讬爪诪讞讜 砖专砖讬 讛讗讬诇谉 砖诇讜 讜讬讝讬拽讜 诇讘讜专讜 砖诇 讞讘讬专讜 讘砖讚讛讜, 讜诇讻讱 注诇 讛诪讝讬拽 诇讛专讞讬拽 讗转 注爪诪讜, 讛转诐 [砖诐] 讛讚讬谉 讻讱 讛讜讗 诪砖讜诐 讚讘注讬讚谞讗 讚拽讗 谞讟注 讗讬转讗 [砖讘讝诪谉 砖讛讜讗 谞讜讟注 讻讘专 讬砖谞讜] 诇讘讜专, 讗讘诇 讛讻讗 讘注讬讚谞讗 讚拽讗 讞驻专 诇讬转讗 诇讘讜专 [讻讗谉 讘讝诪谉 砖讛讜讗 讞讜驻专 讘砖讚讛讜 讗讬谉 讛讘讜专] 砖诇 讛砖讻谉 拽讬讬诐 注讚讬讬谉.


讜专讘讗 讗诪专: 讗讬谞讜 住讜诪讱. 讜讗驻讬诇讜 诇讚注转 专' 讬讜住讬 讚讗诪专 [砖讗讜诪专] 讘讗讜转讛 诪砖谞讛: 讝讛 讞讜驻专 讘转讜讱 砖诇讜 讜讝讛 谞讜讟注 讘转讜讱 砖诇讜 讜讗讬谞讜 爪专讬讱 诇讛专讞讬拽 诪驻谞讬 讛讞砖砖 砖诪讗 讗讬诇谞讜 讬转驻砖讟 讜讬讝讬拽 诇讗讞专, 讛谞讬 诪讬诇讬 讛转诐 [讚讘专讬诐 讗诇讛 讗诪讜专讬诐 讚讜讜拽讗 砖诐], 讚讘注讬讚谞讗 讚拽讗 谞讟注 诇讬转谞讛讜 诇砖专砖讬讜 讚诪讝拽讬 诇讬讛 [砖讘讝诪谉 砖讛讜讗 谞讜讟注 讗讬谉 注讚讬讬谉 砖讜专砖讬诐 砖诪讝讬拽讬诐 诇讜] 诇讘讜专, 讜谞诪爪讗 砖讘砖注转 谞讟讬注讛 诇讗 讙专诐 砖讜诐 讛讬讝拽, 讗讘诇 讛讻讗 [讻讗谉] 鈥� 讗诪专 诇讬讛 [讬讻讜诇 诇讜诪专 诇讜]: 讻诇 诪专讗 讜诪专讗 讚拽讗 诪讞讬讬转 拽讗 诪专驻讬转 诇讬讛 诇讗专注讗讬 [讻诇 诪注讚专 讜诪注讚专 砖讗转讛 诪拽讬砖 讘讜 诪专驻讛 讗转 讛拽专拽注 砖诇讬] 讜讻讘专 注讻砖讬讜 讗转讛 讙讜专诐 诇讬 谞讝拽.


 讜诪谞住讬诐 诇讛讘讬讗 注讜讚 专讗讬讛, 转谞谉 [砖谞讬谞讜 讘诪砖谞转谞讜]: 诇讗 讬讞驻讜专 讗讚诐 讘讜专 住诪讜讱 诇讘讜专讜 砖诇 讞讘讬专讜 讗诇讗 讗诐 讻谉 讛专讞讬拽 诪讻讜转诇 讞讘讬专讜 砖诇讜砖讛 讟驻讞讬诐. 讜谞讚讬讬拽 诪讻讗谉: 讟注诪讗 讚讗讬讻讗 [讛讟注诐, 讚讜讜拽讗, 砖讬砖 砖诐] 讘讜专, 讛讗 诇讬讻讗 [讛专讬 讗诐 讗讬谉] 讘讜专 鈥� 住讜诪讱 诇讻讜转诇 讞讘讬专讜. 讜诪注转讛, 讘砖诇诪讗 诇讛讱 诇讬砖谞讗 [谞谞讬讞 诇驻讬 讗讜转讛 诇砖讜谉] 砖讗诪专转 砖讘砖讚讛 砖讗讬谞讛 注砖讜讬讛 诇讘讜专讜转 讚讘专讬 讛讻诇 住讜诪讱, 讗诐 讻谉 讗驻砖专 诇讛住讘讬专 讻讬 诪转谞讬转讬谉 [诪砖谞转谞讜] 注讜住拽转 讘砖讚讛 砖讗讬谞讛 注砖讜讬讛 诇讘讜专讜转.


讗诇讗 诇讛讱 诇讬砖谞讗 [诇驻讬 讗讜转讛 诇砖讜谉] 砖讗诪专转: 砖讘砖讚讛 砖讗讬谞讛 注砖讜讬讛 诇讘讜专讜转 驻诇讬讙讬 [讞诇讜拽讬诐 讛诐], 讘砖诇诪讗 [谞谞讬讞] 诇讗讘讬讬 谞讬讞讗 [谞讜讞 讛讚讘专], 讻驻讬 砖讚讬讬拽谞讜 诪诪砖谞转谞讜, 砖讻砖讗讬谉 讘讜专 鈥� 住讜诪讱, 讗诇讗 诇专讘讗 拽砖讬讗 [拽砖讛], 砖讛讜讗 讗讜诪专 砖讗住讜专 诇住诪讜讱 诇诪爪专 讘讻诇 讗讜驻谉!


 讜诪转专爪讬诐:  讗诪专 [讬讻讜诇 讛讬讛 诇讜诪专] 诇讱 专讘讗: 讗讬谞讱 讬讻讜诇 诇讚讬讬拽 讚讬讜拽 讝讛 诪诪砖谞转谞讜, 砖讻谉 讛讗 讗讬转诪专 注诇讛 [讛专讬 谞讗诪专 注诇讬讛], 讗诪专 讗讘讬讬 讜讗讬转讬诪讗 [讜讬砖 砖讗讜诪专讬诐] 砖讗诪专 讝讗转 专讘 讬讛讜讚讛: 诪讻讜转诇 讘讜专讜 砖诇 讞讘讬专讜 砖谞讬谞讜. 讜诪讻讗谉 砖讞讘讬专讜 砖讞驻专 讘转讞讬诇讛 爪专讬讱 讛讬讛 讻讘专 诇讛专讞讬拽 讗转 讞诇诇 讘讜专讜 砖诇讜砖讛 讟驻讞讬诐 诪谉 讛诪爪专.


讗讬讻讗 讚讗诪专讬 [讬砖 砖讗讜诪专讬诐] 讛住讘专 讝讛 讻讛讜讻讞讛 谞讙讚 讗讘讬讬. 砖谞讬谞讜 讘诪砖谞讛 砖诪专讞讬拽 诪讘讜专讜 砖诇 讞讘讬专讜, 讜讗讬转诪专 注诇讛 [讜谞讗诪专 注诇讬讛], 讗诪专 讗讘讬讬 讜讗讬转讬诪讗 [讜讬砖 讗讜诪专讬诐] 专讘 讬讛讜讚讛: 诪讻讜转诇 讘讜专讜 砖谞讬谞讜 讜诪讻讗谉 诇诪讚谞讜 砖讞讘讬专讜 讻讘专 讛专讞讬拽 讻讚讬 砖讬注讜专 讻讜转诇 诪谉 讛诪爪专. 讜诪注转讛, 讘砖诇诪讗 诇讛讱 诇讬砖谞讗 [谞谞讬讞 诇驻讬 讗讜转讛 诇砖讜谉] 砖讗诪专转: 讘砖讚讛 讛注砖讜讬讛 诇讘讜专讜转 讚讘专讬 讛讻诇 讗讬谞讜 住讜诪讱, 诇驻讬 讝讛 诪转谞讬转讬谉 [诪砖谞转谞讜] 注讜住拽转 讘砖讚讛 讛注砖讜讬讛 诇讘讜专讜转.


讗诇讗 诇讛讱 诇讬砖谞讗 [诇驻讬 讗讜转讛 诇砖讜谉] 砖讗诪专转: 讘砖讚讛 讛注砖讜讬讛 诇讘讜专讜转 驻诇讬讙讬 [讞诇讜拽讬诐 讛诐], 讘砖诇诪讗 诇专讘讗 谞讬讞讗 [诇砖讬讟转 专讘讗 谞讜讞 讛讚讘专], 讗诇讗 诇讗讘讬讬 拽砖讬讗 [拽砖讛], 讛专讬 诇讗 讛讬讛 爪专讬讱 讞讘讬专讜 诇讛专讞讬拽 讗转 讘讜专讜 诪谉 讛诪爪专!


 讜诪转专爪讬诐:  讗诪专 [讬讻讜诇 讛讬讛 诇讜诪专] 诇讱 讗讘讬讬: 诪转谞讬转讬谉 [诪砖谞转谞讜] 诪讚讘专转 讘讗讜驻谉 砖讘讗讜 诇讞驻讜专 砖谞讬讛诐 讘讘转 讗讞转 讜讗讝 爪专讬讻讬诐 砖谞讬讛诐 诇讛专讞讬拽. 讗讘诇 讗诐 讗讬谉 注讚讬讬谉 讘讜专 住诪讜讱 诇诪爪专, 讜讞讘讬专讜 讗讬谞讜 讘讗 诇讞驻讜专 讘讗讜转讛 砖注讛 鈥� 专砖讗讬 诇住诪讜讱 诇诪爪专.


 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘讘专讬讬转讗: 住诇注 讛讘讗 讘讬讚讬诐, 讻诇讜诪专, 住诇注 专讱 砖讗驻砖专 诇讞驻讜专 讘讜 讘讬讚讬诐 讘诇讘讚, 讘诇讬 讻诇讬 鈥� 讝讛 讞讜驻专 讘讜专讜 诪讻讗谉, 讜讝讛 讞讜驻专 讘讜专讜 诪讻讗谉, 讝讛 诪专讞讬拽 砖诇砖讛 讟驻讞讬诐 讜住讚 讘住讬讚, 讜讝讛 诪专讞讬拽 砖诇砖讛 讟驻讞讬诐 讜住讚 讘住讬讚, 诪砖诪注 诪讻讗谉 砖讗驻讬诇讜 讛专讗砖讜谉 爪专讬讱 诇讛专讞讬拽 讙诐 讻砖讗讬谉 注讜讚 讘讜专 砖诇 讛砖谞讬! 讜讚讜讞讬诐: 讘讗 讘讬讚讬诐 砖讗谞讬 [砖讜谞讛] 讻讬讜谉 砖讛住诇注 专讱 诪讗讚 爪专讬讱 诇讛专讞讬拽 讬讜转专.


 讜转讜讛讬诐:  讜讚拽讗专讬 诇讛 诪讗讬 拽讗专讬 诇讛 [讜讝讛 砖讛拽砖讛 讗讜转讛 诪讛 讛拽砖讛 讗讜转讛]? 讛专讬 讘诪驻讜专砖 谞讗诪专 砖讻讗谉 诪讚讜讘专 讘住诇注 讛讘讗 讘讬讚讬诐! 讜诪砖讬讘讬诐: 诇讚注转讜 诪讚讘专转 讛讘专讬讬转讗 讘讻诇 住讜讙 砖诇 拽专拽注, 讗诇讗 讘讗 讘讬讚讬诐 讗讬爪讟专讬讻讗 诇讬讛 [讛讜爪专讱 诇讜] 诇转谞讗 诇讜诪专 讜诇讛砖转诪砖 讚讜讜拽讗 讘讚讜讙诪讗 讝讜, 砖讻谉 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 砖讻讬讜谉 砖讘讗 讘讬讚讬诐 诇讬讘注讬 谞诪讬 专讜讜讞讗 讟驻讬 [讬爪讟专讱 讙诐 专讜讜讞 讙讚讜诇 讬讜转专], 注诇 拽讗 诪砖诪注 诇谉 [讛砖诪讬注 诇谞讜] 砖讚讬 讘砖诇讜砖讛 讟驻讞讬诐.


 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘诪砖谞转谞讜: 诪专讞讬拽讬谉 讗转 讛讙驻转, 讜讗转 讛讝讘诇, 讜讗转

